Diari Oficial de la Generalitat Valenciana


Sumari del DOGV 9454, del 21-10-2022 (2022/9607)

RESOLUCIÓ de 7 d'octubre de 2022, de la Direcció General de Treball, Benestar i Seguretat Laboral, per la qual es resol la concessió final de les ajudes previstes en el Decret 18/2021, de 29 de gener, del Consell, d'aprovació de les bases reguladores i concessió directa d'ajudes per a treballadors i treballadores afectats per un ERTO derivat de la crisi sanitària per la Covid-19.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9454

Data del DOGV
:   21-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9607


Data del document
:   07-10-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 7 d'octubre de 2022, de la Direcció General de Treball, Benestar i Seguretat Laboral, per la qual es resol la concessió final de les ajudes previstes en el Decret 18/2021, de 29 de gener, del Consell, d'aprovació de les bases reguladores i concessió directa d'ajudes per a treballadors i treballadores afectats per un ERTO derivat de la crisi sanitària per la Covid-19. [2022/9607]  
  
  
Vista la informació continguda en les bases de dades facilitades pel Servei Públic d'Ocupació Estatal (SEPE) necessària per a concedir aquestes ajudes, i una vegada realitzat el processament d'aquesta per la Direcció General de Tecnologies de la Informació i les Comunicacions, així com la tramitació realitzada per a portar la concessió directa a efecte, sense que escaiga una convocatòria pública, una vegada aprovada la modificació pressupostària 11.015/22 en data 29 de juliol, es dicta aquesta resolució a la qual són d'aplicació els següents:  
  
  
Antecedents de fet  
  
Primer. Amb data 29 de gener de 2021, el Consell va aprovar el Decret llei 2/2021, de 29 de gener, de mesures extraordinàries dirigides a treballadors i treballadores, empreses i treballadors i treballadores autònomes, per a pal·liar els efectes de la crisi derivada de la pandèmia per la Covid-19.  
Segon. Amb data 29 de gener de 2021, el Consell va aprovar el Decret 18/2021, de 29 de gener, del Consell, d'aprovació de les bases reguladores i concessió directa d'ajudes per a treballadors i treballadores afectats per un ERTO derivat de la crisi sanitària per la Covid-19.  
  
Tercer. Mitjançant l'Acord de 18 de març de 2021, del Consell, es va autoritzar una generació de crèdits per un import global de 047.598.173,00 euros en el capítol 4 dels programes 322.50 «LABORA-Servei Valencià d'Ocupació i Formació», i 315.10, «Condicions de treball i administració de les relacions laborals» de la Conselleria d'Economia Sostenible, Sectors Productius, Comerç i Treball (Exp. 11.001/21-025).  
Per a aquestes ajudes, l'actuació de les quals és susceptible de ser cofinançada per la Unió Europea a través del Programa operatiu del fons social europeu (FSE) de la Comunitat Valenciana 2014-2020 com a part de la resposta de la Unió a la pandèmia de Covid-19, es van destinar inicialment fons per un import de 31.671.718,00 euros, la gestió dels quals correspon a la Direcció General de Treball, Benestar i Seguretat Laboral i les bases reguladores van ser aprovades pel citat Decret 18/2021.  
Quart. Mitjançant la Resolució de 17 de març de 2021, del conseller d'Hisenda i Model Econòmic, es va aprovar el procediment de bolcat informàtic i registre en la base de dades de tercers d'administració de la Generalitat de les dades dels beneficiaris i dels comptes bancaris, per al pagament d'ajudes per a treballadors i treballadores afectats per un ERTO derivat de la crisi sanitària per la Covid-19.  
Cinqué. En data 15 de desembre, es va publicar el Decret llei 17/2021, de 10 de desembre, del Consell, d'increment de la dotació prevista pel Decret llei 2/2021, de 29 de gener, del Consell, de mesures extraordinàries dirigides a treballadors i treballadores, empreses i treballadors i treballadores autònoms, per a pal·liar els efectes de la crisi derivada de la pandèmia per la Covid-19. (DOGV Núm. 9235, de 15 de desembre).  
Sisé. Per resolució del conseller d'Hisenda i Model Econòmic, es va autoritzar una generació de crèdits per un import d'60.320.403,00 euros en el capítol 4 del programa 315.10 «Condicions de treball i administració de les relacions laborals», de la Conselleria d'Economia Sostenible, Sectors Productius, Comerç i Treball, per majors ingressos dels previstos per ingressos del Fons social europeu. Recursos addicionals REACT -EU (Exp. 11.014/21-0188).  
Per a atendre les sol·licituds que encara que complien els requisits no van poder percebre les ajudes per esgotament del crèdit, de l'import total d'00.877.185,00 euros, 16.400.402,00 euros van ser destinats a la Línia de subvenció S1019.000 destinades a les persones treballadores afectades per un ERTO derivat de la crisi sanitària per la Covid-19.  
En conseqüència, es van veure incrementats en un import de 08.197.858 euros els crèdits establits en l'article 5.2 del Decret 18/2021, de 29 de gener, del Consell, d'aprovació de les bases reguladores i concessió de directa d'ajudes per a treballadors i treballadores afectats per un ERTO derivat de la crisi sanitària per la Covid-19.  
Seté. Mitjançant la Resolució de 29 de juliol de 2022, del sotssecretari de la Conselleria d'Economia Sostenible, Sectors Productius, Comerç i Treball, s'autoritza la reobertura d'una línia de subvenció de l'exercici anterior mitjançant la transferència de crèdits del mateix capítol, per un import de7 4.400,00 euros, en el programa 315.10, Condicions de treball i administració de les relacions laborals, expedient 11.015/22-155, (DOGV 9399, 05.08.2022).  
Huité. Després de la revisió dels expedients pendents de 2021 i l'alta d'aquests en l'aplicació corporativa de subvencions SUGUS per la Direcció General de Tecnologies de la Informació i les Comunicacions, la Direcció General de Treball, Benestar i Seguretat Laboral, òrgan instructor per a la gestió d'aquestes ajudes, ha acordat la concessió final de les ajudes en favor d'un total de 190 persones beneficiàries per un import de 51.750,00 euros.  
Als antecedents de fet anteriors són d'aplicació els següents  
  
  
Fonaments de dret  
  
I. De conformitat amb el que es disposa en l'apartat 5 de l'article 7 de Decret 18/2021, de 29 de gener, del Consell, d'aprovació de les bases reguladores i concessió directa d'ajudes per a treballadors i treballadores afectats per un ERTO derivat de la crisi sanitària per la Covid-19, correspon a la Direcció General de Treball, Benestar i Seguretat Laboral resoldre la concessió de les ajudes regulades en aquest decret.  
  
II. En els termes de l'apartat 1 de l'article 13 del Decret 18/2021,de 29 de gener, del Consell, d'aprovació de les bases reguladores i concessió directa d'ajudes per a treballadors i treballadores afectats per un ERTO derivat de la crisi sanitària per la Covid-19, aquestes ajudes són compatibles amb el mercat interior perquè no compleixen els requisits acumulatius exigits en l'article 107.1 del Tractat de funcionament de la Unió Europea, ja que les persones beneficiàries no són empreses productores de béns o prestadores de serveis en el mercat, sinó persones físiques subjectes a una relació laboral per compte d'altri. De conformitat amb l'apartat 2 de l'article, abans esmentat, aquestes ajudes no requereixen la notificació o comunicació a la Comissió Europea.  
III. D'acord amb l'apartat 1 de l'article 5 del Decret 18/2021, la quantia de l'ajuda ascendirà a:  
a) Un màxim de 300,00 euros per persona beneficiària en el cas que hagen sigut perceptores de prestació per desocupació associada a ERTO Covid-19 en els mesos de gener i febrer del 2021.  
b) Un màxim de 150,00 euros per persona beneficiària en el cas que hagen sigut perceptors de prestació per desocupació associada a ERTO Covid-19 durant el mes de gener o durant el mes de febrer de 2021.  
  
IV. Atenent el que s'estableix en l'article 7 del Decret 18/2021, la resolució de concessió haurà de resoldre's en el termini de tres mesos, comptadors des de l'endemà de la publicació de les bases reguladores d'aquestes ajudes i d'acord amb la Resolució de 5 de maig de 2021, de la Direcció General de Treball, Benestar i Seguretat Laboral, per la qual es dicta la Instrucció núm. 1 sobre l'aplicació del Decret 18/2021, es dictaran resolucions de concessió parcials que determinaran el nombre total de persones beneficiàries i indicaran l'import total de les ajudes.  
  
Les resolucions parcials es publicaran en el Diari Oficial de la Generalitat Valenciana. La consulta de les persones beneficiàries podrà realitzar-se en la pàgina web de la Generalitat Valenciana (www.gva.es), en l'apartat corresponent a la Conselleria d'Economia Sostenible, Sectors Productius, Comerç i Treball.  
V. Amb data 30 de juny de 2022, la Subdirecció General de Relacions Laborals va emetre un informe de situació de les subvencions, en què donava compte de les persones beneficiàries pendents de revisió que complien els requisits i a les quals se'ls va intentar pagar l'import de l'ajuda en un compte bancari, facilitat pel SEPE, que estava cancel·lat en el sistema comptable de la Generalitat i, per tant, no se'ls va poder efectuar el pagament material. Així mateix, d'aquelles persones beneficiàries que havien percebut 150,00 euros, per haver estat en ERTO al gener o febrer de 2021 i van poder demostrar que es trobaven en aquesta situació durant tots dos mesos. També, d'aquelles persones que no es trobaven incloses en la llista inicial facilitada pel SEPE com a persones beneficiàries, i que van presentar reclamació en què manifestaven que complien els requisits i ho van acreditar mitjançant la documentació requerida pel centre gestor de les ajudes.  
Durant 2022 s'han revisat els expedients que van quedar pendents en 2021. Amb aquesta informació ja contrastada, i una vegada mecanitzat l'expedient de modificació pressupostària que possibilita la concessió de les ajudes, s'ha dut a terme la instrucció dels expedients.  
  
VI. En la tramitació d'aquest procediment s'ha tingut en compte, així mateix, tant el que es disposa en l'article 22, apartat 2, lletra c, de la Llei 38/2003, de 17 de novembre, general de subvencions, com el que s'estableix en l'article 168 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
En conseqüència, d'acord amb el que s'estableix en l'apartat 5 de l'article 7, del Decret 18/2021, de 29 de gener, del Consell, d'aprovació de les bases reguladores i concessió directa d'ajudes per a treballadors i treballadores afectats per un ERTO derivat de la crisi sanitària per la Covid-19, i fent ús de les atribucions conferides per la legislació vigent, resolc:  
  
Primer  
Aprovar la relació de persones beneficiàries i concedir, a càrrec de la línia de subvenció S1019000 del capítol IV del programa 315.10 «Condicions de treball i administració de les relacions laborals», aplicació pressupostària 25.04.24.801.08.1, dels Pressupostos de la Generalitat per a l'exercici 2021, les ajudes a les persones beneficiàries pels imports individualitzats allí assenyalats i que ascendeixen a un import total de 51.750,00 euros.  
  
Segon  
Basant-se en aquesta concessió s'autoritza la despesa, es disposa el crèdit, es reconeix l'obligació i es proposa el pagament de l'import que per a cada cas s'indica a les persones incloses en la relació esmentada.  
  
Tercer  
Ordenar el pagament de les ajudes, que es lliurarà d'una sola vegada i es realitzarà mitjançant una transferència al compte bancari corresponent de les persones beneficiàries.  
  
Quart  
Ordenar la publicació d'aquesta resolució en el Diari Oficial de la Generalitat Valenciana. La consulta de les persones beneficiàries es podrà realitzar en la pàgina web de la Generalitat Valenciana (www.gva.es), en l'apartat corresponent a la Conselleria d'Economia Sostenible, Sectors Productius, Comerç i Treball.  
  
Contra aquesta resolució que posa fi a la via administrativa, podrà interposar-se un recurs contenciós administratiu en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que la persona interessada puga presentar qualsevol altre recurs que estime pertinent.  
  
València, 7 d'octubre de 2022.- La directora general de Treball, Benestar i Seguretat Laboral: Elvira Ródenas Sancho.